مخدوم جاوید ہاشمی

سابق وزیر صحت۔ مسلم لیگ نواز کے قائم مقام صدر۔ ملتان کے ایک گاؤں مخدوم رشید میں یکم جنوری 1948ء کو پیدا ہوئے۔ پہلے ایم اے پولیٹکل سائنس کیا اور پھر فلسفے میں ایم اے کی ڈگری پنجاب یونیورسٹی سے حاصل کی۔ اب ن لیک میی شمولیت کررھی ی

سیاست 
مخدوم جاوید ہاشمی زمانہ طالبعلمی میں جماعت اسلامی کی برادر مگر خود مختار طلبہ تنظیم اسلامی جمعیت طلبہ کے سرگرم رکن رہے اورسال 1971 میں پنجاب یورنیورسٹی کی سٹوڈنٹس یونین کے صدر منتخب ہوئے۔

مولانا مودودی سے مکالمہ 
تعلیم مکمل کرنے کے بعد جاوید ہاشمی مولانا مودودی کی خدمت میں حاضر ہوئے جنہیں وہ اپنا مرشد و رہنما تسلیم کرتے ہیں۔ جاوید ہاشمی نے مولانا مودودی سے کہا کہ میں تعلیم اور جمعیت سے فارغ ہوچکا ہوں مگر جماعت اسلامی میں شمولیت اختیار نہیں کر رہا۔ میرے لیے دعا کریں۔ مولانا مودودی نے فورا دعا کے لیے ہاتھ اٹھادئے۔ اور دعا کی کہ یا اللہ اس نوجوان سے اپنے دین کی خدمت لے لے۔ (بحوالہ جاوید ہاشمی کی کتاب، ہاں میں باغی ہوں)

آمریت کا سایہ 
مخدوم جاوید ہاشمی نے اپنی عملی سیاست کا آغاز بھی پاکستان کے اکثرسیاستدانوں کی طرح فوجی آمریت سائے میں کیا اور انیس سو اٹھہتر میں پاکستان میں فوجی آمر جنرل ضیا الحق کی کابینہ میں وزیر مملکت برائے امور نوجوانان مقرر ہوئے۔

انیس سو پچاسی میں غیر جماعتی اسمبلی کے ارکان منتخب ہونے کے بعد اس اپوزیشن گروپ کے ارکان بنے جس نے ضیا الحق کی خواہشات کے برخلاف سید فخر امام کو سپیکر قومی اسمبلی منتخب کرایا۔

اہم کردار 
چار دفعہ قومی اسمبلی کے ارکان منتخب ہونے والے مخدوم جاوید ہاشمی نے اس وقت انتہائی اہم کردار ادا کیا جب انہوں نے وزیر اعظم نواز شریف کی طرف سے پارٹی کے اندر رہ کر ایک ایسے قانون کی مخالفت کی جو اگر پاس ہو جاتا تو کسی مجرم کو بھی شہر کے چوک میں پھانسی دی جا سکتی تھی۔

گرفتاری 
پاکستان کے موجودہ سیاست دانوں میں مخدوم جاوید ہاشمی نے ملک میں فوجی حکمرانی کے بارے میں ایک واضح موقف اختیار کیا اور اس کے لیے قربانی بھی دی۔ انہوں نے مشرف دور حکومت میں تقریبا چھ سال جیل میں گزارے۔ دو سال گرفتار رہنے کے بعد جب رہا ہوئے تو انیس اکتوبر سال 2003 کو ایک پریس کانفرنس میں ایک فوجی افسر کا خط پڑھنے کی وجہ سے انہیں بغاوت کے جرم میں گرفتار کر لیا گیا۔ جاوید ہاشمی تقریباً چار سال تک اس جرم میں جیل میں رہے۔ چار اگست 2007ء کو سپریم کورٹ نے ان کی رہائی کا حکم دیا۔ اور انہیں کوٹ لکھپت جیل سے رہا کر دیا گیا۔ تمام سیاسی حلقوں نے ان کی رہائی کا خیر مقدم کیا۔

3 نومبر 2007ء کو فوجی آمر پرویز مشرف کے "ہنگامی حالت" کے اعلان کے بعد آپ کو گرفتار کر لیا گیا۔

تصانیف
 ہاں میں باغی یوں(2005ء)
 تختہ دار کے سائے تلے(2007)

تحریک انصاف 
جاوید ہاشمی نے 24 دسمبر، 2011 کو پاکستان تحریک انصاف میں شمولیت اختیار کی۔
اور پارلیمان سے استعفی دے دیا۔

حوالہ جات 

1949ء کی پیدائشیں
اردو غیر افسانوی مصنفین
اردو مصنفین
بقید حیات شخصیات
پاکستان تحریک انصاف کے سیاست دان
پاکستان مسلم لیگ (ن) کے سیاست دان
پاکستانی ارکان قومی اسمبلی 1985ء تا 1988ء
پاکستانی ارکان قومی اسمبلی 1988ء تا 1990ء
پاکستانی ارکان قومی اسمبلی 1990ء تا 1993ء
پاکستانی ارکان قومی اسمبلی 1997ء تا 1999ء
پاکستانی ارکان قومی اسمبلی 2008ء تا 2013ء
پاکستانی ارکان قومی اسمبلی 2013ء تا 2018ء
پاکستانی زیر حراست اور قیدی شخصیات
پاکستانی سیاست دان
پاکستانی سیاسی علماء
پاکستانی سیاسی مصنفین
پاکستانی سیاسی نظریہ ساز
پاکستانی مسلم شخصیات
پاکستانی وکلا
پنجابی شخصیات
جمہوریت کے پاکستانی فعالیت پسند
جنگ مخالف پاکستانی فعالیت پسند
فضلا جامعہ پنجاب
ملتان کے سیاستدان
ملتانی شخصیات
نواز شریف انتظامیہ
پاکستان مسلم لیگ (ن) کے اراکین قومی اسمبلی
وفاقی وزرائے پاکستان
گورنمنٹ ایمرسن کالج کے فضلا
پاکستان مسلم لیگ (ن) کے صدور
ویکی ڈیٹا سے مطابقت رکھنے والی مختصر تفصیل